Daň z nehnuteľností (Slovensko)

Daň z nehnuteľností je daň, ktorá sa platí mestu alebo obci a upravuje ju zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Nadväzuje naň aj zákon č.563/2009 Z.z. o správe daní - tzv. daňový poriadok. 
 
Podľa zákona sú 3 druhy dane z nehnuteľností:
 daň z pozemkov - záhradky v záhradkárskych osadách, záhrady pri domoch, dvory, stavebné pozemky, orná pôda, trvale trávnaté porasty, lesy, vinice a iné …
 daň zo stavieb - dom, chata, garáž, humno, drobná stavba, napr. letná kuchynka, chliev, dreváreň, altánok a iné…
 daň z bytov a nebytových priestorov - byty v bytovom dome, nebytové priestory (napr. garážové státie v suteréne bytového domu, prípadne časti bytu, pri ktorých bola urobená zmena v užívaní a z časti alebo celého bytu sa tak stal nebytový priestor)

Daňové priznanie k dani z nehnuteľností sa odovzdáva na tom mestskom či obecnom úrade, v ktorého katastri sa prihlasovaná nehnuteľnosť nachádza.

Externé odkazy 
 Daň z nehnuteľností – slovensko.sk – ústredný portál verejnej správy
 Daň z nehnuteľnosti pre BEŽNÝCH ĽUDÍ – danznehnutelnosti.sk – stránka s video návodmi na vyplnenie daňového priznania

Dane